### Beslutningstema

Klima-, Vækst-, og Udviklingsudvalget beslutter om Forslag til Kommuneplantillæg nr. 148-100 til [adresse] 2017-2029 – Solceller i Tønder Kommune, skal indstilles til endelig vedtagelse.

Kommuneplantillægget er baseret på retningslinjerne i bekendtgørelse om planlægning for lokalplanpligtige solcelleanlæg i det åbne land BEK nr. 440 af 03/05/2024.

### Historik

På kommunalbestyrelsesmødet den 26. september 2024 blev det besluttet, at der hurtigst muligt skal udarbejdes et kommuneplantillæg, så de nye retningslinjer, som skitseres i solcellebekendtgørelsen, overholdes allerede i kommunens igangværende projekter og med de anbefalede minimumsafstande.

På Kommunalbestyrelsesmødet den 28. januar 2025 blev det vedtaget, at Forslag til Kommuneplantillæg nr. 148-100 til [adresse] 2017-2029 – Solceller i Tønder Kommune skulle sendes i offentlig høring i 4 uger.

Forslag til Kommuneplantillæg nr. 148-100 til [adresse] 2017-2029 – Solceller i Tønder Kommune har været i offentlig høring fra den 29. januar 2025 til 27. februar 2025. Indkomne høringssvar vedhæftes dette dagsordenspunkt den 28. februar 2025.

### Sagsfremstilling

Forvaltningen har udarbejdet et forslag til kommuneplantillæg, så retningslinjerne i solcellebekendtgørelsen overholdes i kommunens igangværende projekter.

Forslag til Kommuneplantillæg nummer 148-100 indeholder retningslinjer for lokalplanpligtige solcelleanlæg i det åbne land. Forslag til Kommuneplantillæg er en revidering af [adresse] 2017-2029 med retningslinjer for opsætning af lokalplanpligtige solcelleanlæg i det åbne land i Tønder Kommune.

Ifølge retningslinjerne er et solcelleanlæg defineret ved alt fra paneler, teknikbygninger og afskærmende beplantning. Afstanden til et solcelleanlæg skal derfor måles fra anlæggets yderste beplantningsbælte.

Retningslinjerne i forslag til Kommuneplantillæg 148-100 omfatter:

* Anlægs tilpasning til omkringliggende landskab
* Afskærmning omkring anlæg
* Afstandskrav til beboelse
* Afstandskrav til tekniske anlæg
* Hensyn til naturudpegninger samt plante- og dyrearter
* Hensyn til kulturhistoriske værdier
* Hensyn til geologiske værdier og kystnærhedszone
* Afstand til grøfter og beskyttede diger
* Hensyn til regionale og nationale anlæg
* Hensyn til jordbrugs- og skovbrugsinteresser
* Udvælgelsesproces og kriterier for projekter

I Forslag til Kommuneplantillæg 148-100 er der ikke udlagt specifikke rammeområder, men der er opsat tre niveauer for begrænsninger for, hvor der kan lokalplanlægges for solcelleanlæg i det åbne land. De tre niveauer er baseret på anden lovgivning, som regulerer, hvordan der kan planlægges i naturområder, kulturlandskaber og i nærheden af infrastruktur.

Der er udarbejdet en miljørapport, hvor den potentielle miljøpåvirkning af rekreative områder og befolkningens adgang til natur, landskab og § 3-naturområder samt bilag IV-arter er vurderet. Den samlede vurdering af planens potentielle miljøpåvirkninger er, at vedtagelse af forslag til Kommuneplantillæg nr. 148-100 til [adresse] 2017-2029 vil medføre en neutral påvirkning af de undersøgte temaer. I forbindelse med den endelige vedtagelse offentliggøres den sammenfattende redegørelse for miljørapporten.

De indkomne høringssvar har givet anledning til følgende tilretninger i Kommuneplantillæg nr. 148-100 til [adresse] 2017-2029:

1. ”Solcelleanlæg, som opstilles på lavbundsarealer med potentiale til omdannelse til vådområder, skal opføres i materialer som kan tåle at blive våde og stå vådt."
2. ”Planlægning for solcelleanlæg nær eller grænsende til eksisterende statsveje i Tønder Kommune skal respektere de nationale (vej)interesser i kommuneplanlægningen samt vejbyggelinjer og adgangsbegrænsninger. Der kan som udgangspunkt ikke forventes tilladelse til adgang fra statsvej og tilladelse til opstilling af solceller indenfor vejbyggelinjer langs statsvejene kræver nærmere vurdering i forhold til om tilladelse vil kunne gives og på hvilke vilkår. Vejdirektoratet er myndighed for statsvejene.”

På baggrund af henvendelse fra Plan og Landdistriktsstyrelsen vedrørende klimatilpasning er følgende retningslinje tilføjet:

1. ”Solcelleanlæg som opstilles i områder, hvor der er risiko for oversvømmelse og/eller erosion skal sikres med passende afværgeforanstaltninger. ”

**Den videre proces:**

Efter offentliggørelse af Kommuneplantillæg 148-100, tilrettes kommuneplan 2017-2029 med det vedtaget tillæg.

**Bilag**:

Forslag til Kommuneplantillæg nummer 148-100

Liste over bemærkninger

Sammenfattende redegørelse.

### Lovgrundlag

Planloven

Solcellebekendtgørelsen

### Indstilling Fagchefen for Klima, Plan og Udvikling indstiller,

at Kommuneplantillæg 148-100 med de nævnte tilføjelser vedtages, og

at sagen videresendes til behandling i Økonomiudvalget og Kommunalbestyrelsen.

### Beslutning

Indstillingen anbefales.